**DĖL ROKIŠKIO RAJONO TARYBOS 2016 M. GEGUŽĖS 27 D. SPRENDIMO NR. TS-121 „DĖL ROKIŠKIO RAJONO SAVIVALDYBĖS VISUOMENĖS SVEIKATOS RĖMIMO SPECIALIOSIOS PROGRAMOS 2016 METŲ SĄMATOS PATVIRTINIMO“ DALINIO PAKEITIMO**

2016 m. liepos 29 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 18 straipsnio 1 dalimi, 16 straipsnio 2 dalies 17 punktu, Lietuvos Respublikos sveikatos sistemos įstatymo 63 straipsnio 5 punktu, Rokiškio rajono savivaldybės tarybos 2016 m. sausio 29 d. sprendimu Nr. TS-13 „Dėl Rokiškio rajono savivaldybės aplinkos apsaugos rėmimo specialiosios programos sąmatos patvirtinimo“, Rokiškio rajono savivaldybės tarybos 2016 m. kovo 25 d. TS-73 „Dėl Rokiškio rajono savivaldybės tarybos 2015 m. vasario 27 d. sprendimo Nr.-44 „Dėl Rokiškio rajono savivaldybės bendruomenės sveikatos tarybos sudarymo ir nuostatų patvirtinimo“ dalinio pakeitimo 6.4, 7.5 punktais, Rokiškio rajono savivaldybės taryba nusprendžia:

Pakeisti Rokiškio rajono savivaldybės tarybos 2016 m. gegužės 27 d. sprendimo Nr. TS-121 „Dėl Rokiškio rajono savivaldybės visuomenės sveikatos rėmimo specialiosios programos 2016 metų sąmatos patvirtinimo“ 10, 43 punktus:

vietoje žodžių „Pandėlio universalus daugiafunkcinis centras“ įrašyti žodžius „Panemunėlio universalus daugiafunkcinis centras“;

vietoje žodžių „Panevėžio apskrities vyriausiojo policijos komisariato Rokiškio rajono policijos komisariatas“ įrašyti žodžius „Panevėžio apskrities vyriausiasis policijos komisariatas“.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras Antanas Vagonis

Agnė Šapokaitė

Rokiškio rajono savivaldybės tarybai

**ROKIŠKIO RAJONO TARYBOS SPRENDIMO PROJEKTO ,,DĖL ROKIŠKIO RAJONO TARYBOS 2016 M. GEGUŽĖS 27 D. SPRENDIMO NR. TS-121 „DĖL ROKIŠKIO RAJONO SAVIVALDYBĖS VISUOMENĖS SVEIKATOS RĖMIMO SPECIALIOSIOS PROGRAMOS 2016 METŲ SĄMATOS PATVIRTINIMO“ DALINIO PAKEITIMO“**

**AIŠKINAMASIS RAŠTAS**

2016-07-29

**Parengto sprendimo projekto tikslai ir uždaviniai.** Sprendimo projekto tikslas – ištaisyti technines klaidas: vietoje žodžių „Pandėlio universalus daugiafunkcinis centras“ įrašyti žodžius „Panemunėlio universalus daugiafunkcinis centras“, vietoje žodžių „Panevėžio apskrities vyriausiojo policijos komisariato Rokiškio rajono policijos komisariatas“ įrašyti žodžius „Panevėžio apskrities vyriausiasis policijos komisariatas“.

**Šiuo metu esantis teisinis reglamentavimas.** Lietuvos Respublikos vietos savivaldos įstatymo 16 straipsnio 2 dalies 17 punktas, Lietuvos Respublikos sveikatos sistemos įstatymo 63 straipsnio 5 punktas.

**Sprendimo projekto esmė.** Pakeitus Rokiškio rajono savivaldybės visuomenės sveikatos rėmimo specialiosios programos 2016 metų sąmatos dalinį pakeitimą: vietoj žodžių „Pandėlio universalus daugiafunkcinis centras“ įrašyti žodžius „Panemunėlio universalus daugiafunkcinis centras“, vietoj žodžių „Panevėžio apskrities vyriausiojo policijos komisariato Rokiškio rajono policijos komisariatas“ įrašyti žodžius „Panevėžio apskrities vyriausiasis policijos komisariatas“ bus galima pasirašyti projektų sutartis su organizacijomis ir vykdyti projekte numatytas priemones.

**Galimos pasekmės, priėmus siūlomą tarybos sprendimo projektą.** Neigiamų pasekmių nenumatoma, teigiamos – organizacijos (Panemunėlio universalus daugiafunkcinis centras ir Panevėžio apskrities vyriausiasis policijos komisariatas) galės įgyvendinti visuomenės sveikatos rėmimo specialiosios programos („Aš sveikas – ir laimingas“ ir „Kelias į sveikatą – per sportą“) projektus.

**Finansavimo šaltiniai ir lėšų poreikis**. Savivaldybės aplinkos apsaugos rėmimo specialiosios programos lėšos priemonių vykdymui finansavimo šaltinis.

**Suderinamumas su Lietuvos Respublikos galiojančiais teisės norminiais aktais.** Projektas neprieštarauja galiojantiems teisės aktams.

**Antikorupcinis vertinimas**.

Teisės akte nenumatoma reguliuoti visuomeninių santykių, susijusių su Lietuvos Respublikos korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.

Rokiškio rajono savivaldybės visuomenės sveikatos biuro direktorė Agnė Šapokaitė